|  |  |  |
| --- | --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **Općinski načelnik** | |
| KLASA: 011-01/20-01/0019  URBROJ: 2156-04-02-01-20-0001  Matulji, 07.09.2020. | |  |

Na temelju članka 48. Zakona o jedinicama lokalne i područne (regionalne) samouprave (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19), članka 4. stavak 2 Zakona o zaštiti pučanstva od zaraznih bolesti (NN 79/07, 113/08, 43/09, 130/17, 114/18 i 47/20), na temelju članka 43. Statuta Općine Matulji („Službene novine Primorsko-goranske županije“ br. 26/09, 38/09, 8/13, 17/14, 29/14, 4/15 – pročišćeni tekst, 39/15 i 7/18), te sukladno Odlukama, Uputama te preporukama Stožera civilne zaštite RH, donosi se:

**Odluka**

**o načinu i uvjetima korištenja prostora Općine Matulji za razdoblje od 07. rujna 2020.godine**

1. **za razdoblje od 07. rujna 2020.godine omogućava se korištenje sportsko-školske dvorane u Matuljima te prostorija društvenih domova i ostalih zatvorenih javnih prostora u vlasništvu Općine Matulji** uz uvjete propisane ovom Odlukom te uz pridržavanje preporuka Hrvatskog zavoda za javno zdravstvo.

1. **Školsku sportsku dvoranu u Matuljima u predmetnom razdoblju mogu koristiti sportski klubovi članovi Zajednice sportskih udruga Općine Matulji za redovne aktivnosti uz slijedeće uvjete:**
   1. Ulaz u dvoranu biti će omogućen isključivo na glavnom ulazu
   2. ZSUOM se obvezuje dostaviti prijedlog rasporeda termina prema potrebama klubova
   3. Voditelji ekipa/treneri obvezni su sačekati sportaše te zajedno sa njima ući u dvoranu
   4. Prije ulaska u dvoranu dužni su svi korisnici dezinficirati ruke
   5. Korištenje dvorene isključuje korištenje svlačionica
   6. Za vrijeme korištenje dvorane nije dozvoljeno prisustvo gledatelja (roditelja)
   7. Maksimalan broj sportaša koji može prisustvovati treningu je 40 pod uvjetom da se za isto koristi odgovarajuća površina dvorane
   8. O svakom održanom treningu potrebno je voditi evidenciju prisustva
   9. **Po završetku treninga klubovi su dužni dezinficirati sve sprave i rekvizite koje se koristili, a koje ne odnose po završetku treninga jer pripadaju klubu.**
   10. **Svaki je klub dužan ZSOUM-u dostaviti:**
       * **Potpisane izjave ovlaštenih predstavnika klubova kojima će se klubovi:**
         + obvezati pridržavati se ove Odluke te ostalih uputa Hrvatskog zavoda za javno zdravstvo
         + da će svi članovi kluba i voditelji ekipa prije dolaska na trening izmjeriti temperaturu
         + da treningu neće moći pristupiti članovi kluba koji:
           - imaju temperaturu ili druge simptome bolesti (kašalj, curenje nosa ili gubitak okusa i mirisa)
           - imaju ukućana koji je u samoizolaciji,
           - ako je boravila unutar prethodnih 14 dana u inozemstvu osim ako ima PCR ne stariji od 48 sati
           - su u proteklih 14 dana imali kontakt sa osobom zaraženom sa sa Covid 19
         + da će se za svaki trening ili aktivnost uspostaviti i voditi evidencija prema preporukama Hrvatskog zavoda za javno zdravstvo
       * **Potpisane izjave roditelja za maloljetne članove kojom se:**
         + Daje privola za sudjelovanje djeteta u treninzima
         + Izjavljuje da će redovito prije svakoga treninga
           - mjeriti djetetu temperaturu
           - Da dijete neće slati na trening ako ima temperaturu ili druge simptome bolesti ili se netko od ukućana nalazi u samoizolaciji ili ukućana koji su u proteklih 14 dana imali kontakt sa osobom zaraženom virusom Covid 19
   11. **Preporuča se klubovima da, ukoliko vremenski i sportski uvjeti to dozvoljavaju, umjesto dvorane koriste otvoreno igralište**
   12. **korištenje sportske dvorane u druge svrhe i od strane drugih korisnika u slobodnim terminima moguće je u opravdanim razlozima u interesu Općine uz posebno odobrenje Općinskog načelnika**
2. **Prostorije društvenih domova i ostalih zatvorenih javnih prostora u vlasništvu Općine Matulji moći će koristiti Udruge sa područja Općine Matulji radi provedbe godišnjih programa rada kojima i to po slijedećim uvjetima:**
   * Prije ulaska u prostor svi korisnici dužni su dezinficirati ruke
   * Po završetku korištenja prostora korisnici su dužni dezinficirati sve sprave rekvizite i druge predmete koje su koristili
   * između svakoga termina korištenja prostorija različitih korisnika mora biti najmanje 30 minuta
   * Da se kod provedbe aktivnosti maksimalno moguće isključe one koje uključuju bliski kontakt (npr. ples)
   * Sve udruge dužne su potpisati izjavu kojom će se da će:
     + pridržavati se ove Odluke te ostalih uputa Hrvatskog zavoda za javno zdravstvo
     + svi članovi udruge ili druge osobe koje koriste prostor prije početka korištenja izmjeriti temperaturu
     + **osobama sa slijedećim uvjetima biti onemogućeno koristiti prostor ako:**
       - **imaju** ukućana koji je u samoizolaciji
       - ako je boravila unutar prethodnih 14 dana u inozemstvu osim ako ima PCR ne stariji od 48 sati
       - je u proteklih 14 dana imala kontakt sa osobom zaraženom sa SARS-CoV- 2
       - ima neki od sljedećih simptoma: temperatura, kašalj, curenje nosa ili gubitak okusa i mirisa
3. **Izuzetno od točke 3. korištenje društvenih domova i ostalih zatvorenih javnih prostora u vlasništvu Općine Matulji u druge svrhe i od strane drugih korisnika u slobodnim terminima moguće je u opravdanim razlozima u interesu Općine uz posebno odobrenje Općinskog načelnika, te uz pridržavanje uvjeta utvrđenih točkom 3.ove Odluke.**
4. **Općina Matulji osigurati će redovno čišćenje prostora kao i opskrbiti prostor sredstvima za dezinfekciju.**
5. **Ostali prostori Općine Matulji moći će se koristiti izuzetno i u opravdanim slučajevima kada je to od interesa za Općinu temeljem posebnog odobrenja Općinskog načelnika.**

Općinski načelnik

|  |  |
| --- | --- |
| M.P. |  |
|  | */ Mario Ćiković /* |

**Dostaviti:**

1. Zajednica sportskih udruga Općine Matulji
2. Jedinstveni upravni odjel – ovdje –
3. Goran Ravnić
4. pismohrana